Jílovka (prírodná rezervácia)

Prírodná rezervácia Jílovka je prírodnou rezerváciou vyhlásenou s účinnosťou od januára 2011 Krajským úradom Libereckého kraja v južnej časti okresu Česká Lípa, v oblasti Holanských rybníkov. Chránená je fauna a flóra pri dvoch z rybníkov, Jílovky a Kravského.

 Popis lokality 
Celá rybničná sústava v južnej časti Českolipska zahŕňala pôvodne 23 rybníkov, založených kvôli chovu rýb. V blízkosti cesty spájajúcej obec Záhradky a mestečko Holany sú dva z nich, väčší Jílovka a menší Kravský. Oba sú rybolovné a prietokové, napájané hlavne Bobřím potokom a systémom vzájomných kanálov, v nadmorskej výške 260 m. Rezervácia zahŕňa celý Kravský rybník, južný breh rybníka Jílovka a lúky a mokrade medzi nimi. Z juhovýchodnej strany chránené územie končí pri ceste. Rozloha rezervácie je 8,31 ha. Časť je na katastri Zahrádok, časť na katastri Holanov.
vľavo|náhľad|Kravský rybník

 Predmet ochrany 
Za chránené sú považované tunajšie lúky, mokrade, zmiešaný listnatý les a nižšie porasty s výskytom cennej mykoflóry, pri Kravskom rybníku je tiež cenená makrofytná vegetácia a rozmanitá zoocenóza.
Vyhláseniu rezervácie predchádzali podrobné prieskumy územia v rokoch 2008 a 2009.
vľavo|náhľad|Rybník Jílovka na zimu bol vypustený

 Prístup 
Okolo rybníkov vedie cesta z Holanov do Zahrádiek. Nie je tu žiadna cyklotrasa, ani turisticky značená cesta pre peších turistov.

Najbližšia železničná zastávka Zahrádky je zhruba 3 km na sever, jedná sa o Trať 087 z Lovosíc do Českej Lípy.  Do obcí Zahrádky aj Holany zachádza pravidelná autobusová doprava z Českej Lípy.

 Referencie 

 Pozri aj 
 Zoznam chránených území v okrese Česká Lípa

 Iné projekty 

 Externé odkazy 
 Na krajskom webe
 Web Nature

 Zdroj 

Kategória:Chránené územia v okrese Česká Lípa
Kategória:Rybníky v Libereckom kraji
Kategória:Ralská pahorkatina
Kategória:Povodie Robečského potoka
Kategória:Zahrádky (okres Česká Lípa)
Kategória:Holany
Kategória:Vodstvo okresu Česká Lípa